Evita

"Evita" on Andrew Lloyd Webberi 1978. aastal valminud muusikal. Selle libreto autor on Tim Rice.

Muusikal põhineb Argentina presidendi Juan Peróni abikaasa Eva Peróni (hüüdnimi Evita) elulool.

"Evita" anti esmalt välja muusikaalbumina 1976. aastal. Plaadi edule järgnesid lavastused Londoni West Endis 1978. ja Broadwayl 1979. aastal. 1996. aastal valmis filmiversioon. 

Broadwayl mängis peaosa Patti LuPone, Londoni West Endis Elaine Paige ja filmis Madonna. Televisioonis on peaosas olnud Faye Dunaway.

"Evita" lavastused Eestis

"Evitat" on Eestis lavastatud Vanemuise teatris kahel korral. 

2002. aastal lavastas Vanemuine "Evita" Tartu Raekoja platsil, peaosas Siiri Sisask. Tartu linn andis lavastusele Kultuurikandja aunimetuse.

2009. aastal lavastas Vanemuises "Evita" Georg Malvius, peaosas Maarja-Liis Ilus. Georg Malviuse lavastus taasesietendus 31. jaanuaril 2014, seekord peaosas Evelin Võigemast.

Muusikalid
Rokkooperid